section_heading: Karijera
paragraph_text: Godine 2001. dobiva ulogu Quigleya u filmu Finder's Fee, zatim tumači Van Wildera u filmu Van Wilder, nakon čega slijedi uloga Kevina u kanadskome filmu Foolproof. Svjetski uspjeh postiže ulogom Hannibala Kinga u filmu Blade: Trojstvo i Georgea Lutza u MGM-ovom remakeu horrora The Amityville Horror iz 1979. godine. Za ove dvije uloge Reynolds je morao proći kroz težak fizički trening. Također, gostovao je u popularnoj seriji Stažist gdje je glumio Spencea, školskog prijatelja glavnih likova J.D.-a i Turka.